Historija poljoprivrede

**Poljoprivreda** se prvi put razvila prije 10.000 godina i od vremena prvih kultura prošla kroz značajan razvoj. Dokazi sugeriraju kako se u Plodnom polumjesecu na Bliskom istoku prvi put sijale i žele biljke koje su prije toga bile prikupljane u divljini. Vjeruje se da su se slične tehnike nezavisno razvile i u sjevernoj i južnoj Kini, afričkom Sahelu, Novoj Gvineji te Amerikama. Poljoprivredne tehnike kao navodnjavanje, plodored, gnojivo i pesticidi su se davno razvile, ali su tek u posljednja dva vijeka zabilježile značajan napredak. Haber-Boschova metoda za sintezu amonijum nitrata je, pak, omogućila da se prinosi različitih poljoprivrednih kultura premaše dotadašnja ograničenja.

U 20. vijeku je poljoprivredu karakterizirala povećana produktivnost, zamjena ljudskog rada sa sintetičkim gnojivom i pesticidima, selektivan uzgoj i mehanizacija. Razvoj poljoprivrede u najnovijem dobu je, pak, vezan uz politička pitanja kao što su zagađenje voda, biogoriva, genetski modificirani organizmi, carinske tarife i poljoprivredne subvencije. U posljednje vrijeme se u razvijenim zemljama Zapada bilježi sve snažniji pokret za odbacivanje mehanizirane poljoprivrede te "povratak prirodi" u obliku organske poljoprivrede.

### Prvi stočari

Prvi stočari su pripitomljavali divlje životinje, držali ih u krdima i koristili za meso, mlijeko, kožu i vunu. Za razliku od njih, nomadski stočari neprestano premještaju svoje životinje u potrazi za novim pašnjacima.
* **Neolitska revolucija**

Nakon mlađeg kamenog doba, oko 8000. pne. u neolitiku su ljudi u zapadnoj Aziji počeli uzgajati usjeve. Na taj način moglo se prehraniti 10 puta više ljudi nego lovom i skupljanjem plodova.
* **Navodnjavanje**

Drevnim ratarima je za uzgoj usjeva bila potrebna voda. Rijeke i sustavi umjetnih kanala imali su presudnu ulogu u drevnim agrikulturnim civilizacijama Egipta, doline Inda i Kine.

## Agrarna revolucija
Od 1750. niz velikih promjena najavio je eru moderne poljoprivrede. Ključne novine su bile uzgoj naveliko, intezivan uzgoj životinja i poboljšanje poljoprivrednih tehnika kao što je četverogodišnja izmjena kulture a sve su se najprije počele primjenjivati u Britaniji.

### Selektivan uzgoj

***Robert Bakewell*** (1725.-1795.), peti vojvoda od Bedforda (1765.-1802.), te ostali britanski uzgajivači tijekom agrarne revolucije na svojim su farmama i gazdinstvima primjenjivali selektivan uzgoj da bi razvili veće i zdravije životinje, primjerice goveda, koze, ovce i purane, s većim prinosom mesa i mlijeka. Kasniji su uzgajivači koristili taj isti sustav kod uzgoja životinja za određene namjene. Naprimjer, bik ***Camargue*** uzgajao se samo za borbe.

### Izmjena kulture
Tijekom agrarne revolucije poljoprivednici su otkrili da ako na parceli iz godine u godinu izmjenjuju kulture kao što su repa, dijetelina, ječam i pšenica, neće morati zemlju ostavljati na ugaru. Korjenaste kulture, kao što je repa, obogaćuju tlo pa tako i kvalitetu sljedeće berbe.

## Srednji vijek
Zemljoradnici u srednjovjekovnoj Europi dijelili su zemljište oko sela u tri polja. Svaka je obitelj u svakom polju imala njivu od 12 hektara. Svi su se prdržavali istog trogodišnjeg ciklusa obrade zemlje: svake godine jedno je polje bilo na ugaru (odmaralo se) kako bi se obnovile hranjive tvari u tlu, a na preostala dva uzgajao se ječam, zob, raž ili pšenicu.

### Ograđeno tlo
Od početka 16. stoljeća engleski zemljoposjednici počeli su zajedničko zemljište ograđivati ogradama, rovovima ili živicama i pretvarati ga u privatno vlasništvo. Tako je kooperativna srednjovjekovna obrada zemlje prerasla u sustav privatnog vlasništva, a zemljovlasnici su donosili sve odluke o tome što će uzgajati.

### Charles >> Turnip << Townshend
Jedan od preteča agrarne revolucije, ***vikont Townshend*** (1674.-1738.) napustio je sjajnu političku karijeru i posvetio se poljoprivredi. Popularizirao je četverogodišnju izmjenu usjeva i među prvima je počeo kao gnojivo koristiti smjesu gline i vapnenca. Unaprijedio je uzgoj repe, kao krmiva kojim se stoka hranila tijekom zime i po tom je dobio nadimak >>Turnip<< (Repa).

## Zelena revolucija

Godina 1960-ih dogodila se zelena revolucija. Izumljene su mnoge *visokorodne* vrste radi povećenja proizvodnje pšenice i riže, osobito u gusto naseljenim zemljama kao što su Indija i Kina. Kritičari su tvrdili da takav proces uništava okoliš zbog prekomjerne uporabe umjetnih gnojiva i kocentriranja na samo nekoliko vrsta. U novije vrijeme poljoprivednici ponovo otkrivaju tradicionalne metode uzgoja i korištenje organskih gnojiva i pesticida.

### Novi poljoprivredni strojevi
Strojevi kao što je vršalica, koju je 1786. konstruirao škotski izumitelj **Andrew Meikle** olakšali su ukupan rad i povećeli produktivnost. Vršalice, koje su odvajale zrno od slame, postale su učinkovitije nakon 1850. kad su radnici na farmama priključili parne strojeve koji su ih pokretali.

## Tri poljoprivredne revolucije
* *Prva poljoprivredna revolucija*: predstavlja početak obrade tla, s prvom obradom tla i počecima bilinogojstva počinje smišljeno unošenje “poremećaja” u prirodni sustav.
* *Druga poljoprivredna revolucija*: predstavlja razdoblje korištenja lemešnog pluga i uvođenje plodoreda, smatra se do danas jedinim uravnoteženim razdobljem u razvitku svjetske poljoprivrede. 
* *Treća poljoprivedna revolucija (kemijska)*: temelji se na znanstveno provjerenim zahvatima uzgoja bilja i stoke, koristi se velika količina različitih kemijskih sredstava; minimalno je sudjelovanje ljudske radne snage.

## Povezano
* Neolitska revolucija
* Poljoprivreda u drevnoj Grčkoj
* Poljoprivreda u drevnom Rimu
* Poljoprivreda u Indiji
* Poljoprivreda u Mezoamerici
* Inkanska poljoprivreda
* Arapska poljoprivredna revolucija
* Britanska poljoprivredna revolucija
* Industrijska poljoprivreda
* Zelena revolucija

## Vanjske veze
* Early Agricultural Remnants and Technical Heritage  is a multidisciplinary project investigating the development of non-industrial agricultural techniques, with a focus on Europe.
* ''Tracing the Evolution of Organic/Sustainable Agriculture''  A Selected and Annotated Bibliography. Alternative Farming Systems Information Center, National Agricultural Library.